O‘zbekiston xalq artisti Olmaxon Hayitovaning vasiyati bajarildi

O‘zbekiston xalq artisti Olmaxon Hayitova vafotidan avval turmush o‘rtog‘iga vasiyat qoldirgan edi, deya xabar bermoqda “Kun.uz” “Darakchi” gazetasiga tayanib.

“55 yil birga baxtiyor yashagan rafiqam Olmaxon vafotidan avval: ‘Omonatimni topshirganimda uch kun onamning uyida mehmon qilib, so‘ng ‘Oxun buva’ qabristoniga qo‘yinglar. Olgan mukofotlarimni kichkina yostiqchaga tikib, yonimga qo‘yib qo‘ying’, deya so‘nggi iltimosini aytgandi. Shunga ko‘ra, Olmaxonning vasiyatini bajardik”, — dedi Olmaxon Hayitovaning turmush o‘rtog‘i Ruslan Madrahimov.
Eslatib o‘tamiz, Olmaxon Hayitova 2014-yil boshida, 73 yoshida, qandli diabetdan vafot etgan edi.